Oficialusis leidinys L 172 , 07/07/1994 p. 0005 - 0007

specialusis leidimas suomių kalba: skyrius 2 tomas 12 p. 0104

specialusis leidimas švedų kalba: skyrius 2 tomas 12 p. 0104



Komisijos reglamentas (EB) Nr. 1638/94 1994 m. liepos 5 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1], su paskutiniais pakeitimais, padarytais Komisijos reglamentu (EB) Nr. 882/94 [2], ypač į jo 9 straipsnį, kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus remiantis 3 skiltyje išdėstytais paaiškinimais; kadangi pripažįstama, kad informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šiame reglamente nustatytų teisių, turėtojas pagal Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatas ir toliau gali ja remtis trijų mėnesių laikotarpiu; kadangi šiame reglamente numatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Informacija apie privalomus tarifus, kurią suteikė valstybių narių muitinės ir kuri neatitinka šiame reglamente nustatytų teisių, pagal Reglamento (EEB) Nr. 2913/92 12 straipsnio 6 dalies nuostatas ir toliau galima remtis trijų mėnesių laikotarpiu. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. liepos 5 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 103, 1994 4 22, p. 5. [3] OL L 302, 1992 10 19, p. 1. -------------------------------------------------- PRIEDAS Prekių aprašymas | Klasifikavimas KN kodas | Paaiškinimai | (1) | (2) | (3) | 1.Adapteris su atskiru korpusu, kurio pagrindinės sudedamosios dalys yra tokios: įvesties ir išvesties plokštės, sąsajos plokštė, atminties plokštė, valdymo plokštė (su aktyviaisiais ir pasyviaisiais elementais bei monolitiniais integriniais grandynais) ir maitinimo plokštė.Adapteris numatytas skaitmeniniam duomenų perdavimui tarp automatinio duomenų tvarkymo mašinų skaitmeniniame tinkle, kuris veikia 10 Mbps (megabitų per sekundę) sparta. | 85178290 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 84 skirsnio 5 pastabą bei KN kodų 8517, 851782 ir 85178290 tekstus. | 2.Jungiamasis adapteris su atskiru korpusu, sudarytas iš dviejų adapterių, sujungtų kabelių ir kontroliuojamų mikroprocesoriaus bloko.Abu adapteriai turi tokias pagrindines sudedamąsias dalis: įvesties ir išvesties plokštes, sąsajos plokštę, atminties plokštę, valdymo plokštę (su aktyviaisiais ir pasyviaisiais elementais bei monolitiniais integriniais grandynais) ir maitinimo plokštę. Aparatas skaitmenine linija sujungia du tinklus su skirtingomis charakteristikomis ir tai leidžia perduoti duomenis. | 85178290 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 84 skirsnio 5 pastabą bei KN kodų 8517, 851782 ir 85178290 tekstus. | 3.Siųstuvas-imtuvas su atskiru korpusu, kurio pagrindinės sudedamosios dalys yra tokios: įvesties ir išvesties plokštė, valdymo plokštė (su aktyviaisiais ir pasyviaisiais elementais bei monolitiniais integriniais grandynais) ir pridedamas maitinimo šaltinis.Aparatas leidžia prie 50 Mbps (megabitų per sekundę) spartos tinklo prijungti iki keturių adapterių, skirtų skaitmeniniam duomenų perdavimui. | 85178290 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 84 skirsnio 5 pastabą bei KN kodų 8517, 851782 ir 85178290 tekstus. | 4.Elektroninis mazgas, vadinamas Pinfet imtuvu, sudarytas iš tokių sudedamųjų dalių: PIN fotodetektorinio diodo, mikrobangų, FET lustų formos stiprinančių tranzistorių, dvipolių puslaidininkinių tranzistorių lustų, storasluoksnių spausdintinių rezistorių ir lustų kondensatorių.PIN fotodetektorinis diodas yra sumontuotas ant padėklo, kuris kartu su kitomis sudedamosiomis dalimis yra sumontuotas ant kito padėklo, visos šios dalys sudėtos į metalinį korpusą ir sujungtos pagal ilgį su optiniu kabeliu (vielinis išvadas). | 85179092 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 85 skirsnio 5 pastabos B punkto b papunktį bei KN kodų 8517, 851790 ir 85179092 tekstus. | 5.Mobiliųjų telefonų dalys:a)45,5 MHz (± 50 kHz) centrinio dažnio ir 340 kHz bangos ilgio esant 3 dB (950 kHz esant 20 dB) paviršiaus akustinių bangų filtro blokas su korpusu, kurio išoriniai matmenys ne didesni kaip 5 × 13 × 21 mm, turintis ne daugiau kaip 6 jungtis.Filtras yra sukonstruotas juostinio filtro forma.Jis slopina nepageidaujamus signalus ir triukšmą iš gretimų kanalų; | 85299098 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 8529, 852990 ir 85299098 tekstus. | b)įtampa valdomas generatorius, kurio virpesių dažnis yra 915 MHz arba didesnis esant 4,5 V, bet neviršija 890 MHz esant 1 V, su korpusu, kurio išoriniai matmenys ne didesni kaip 5 × 10 × 15 mm, turintis ne daugiau kaip 4 jungtis.Generatorius sukuria vietinius signalus, kuriuos, sumaišytus su gaunamais aukšto dažnio signalais, galima apdoroti ir demoduliuoti į galutinius kalbos signalus. | 85299098 | 6.Endotrachėjiniai vamzdeliai, dažniausiai naudojami su anestezijos aparatu. | 90189060 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 90 skirsnio 2 pastabos b punktą bei KN kodų 9018, 901890 ir 90189060 tekstus. | 7.Elektroninių komponentų tikrintuvas, kurį sudaro dėžutė su skaičiuotuvu, tikrinimo galvutė su kontaktų skydu, spausdintuvas, klaviatūra ir monitorius.Schemų plokštelės su komponentais, kurie turi būti tikrinami, uždedamos ant kontaktų skydo ir tikrinamos. Ant skydo esantys kontaktai siunčia elektrinį impulsą į kiekvieną schemų plokštelės elementą. Tikrintuvas nustato, ar iš konkretaus elemento gauti rezultatai viršija ar nesiekia kontrolinio dydžio (dažniausiai įtampos arba dažnio), išsaugoto atmintyje iki tikrinimo, ir taip nustato gedimus. | 90308190 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 90 skirsnio 3 pastabą bei KN kodų 9030, 903081 ir 90308190 tekstus. Taip pat žr. Kombinuotosios nomenklatūros subpozicijos 90308190 aiškinamąsias pastabas. | 8.Elektroninės schemos plokštelės tikrintuvas, kurį sudaro dėžutė su skaičiuotuvu, tikrinimo galvutė su jungtimis arba kontaktų skydu, spausdintuvas, klaviatūra ir monitorius.Tikrintuvas tikrina bendrą schemos plokštelės darbą. Schemų plokštelė prijungiama prie jungčių arba uždedama ant kontaktų skydo. Tikrintuvas per plokštelę siunčia elektrinius impulsus ir nustato, ar plokštelės rezultatai viršija ar nesiekia kontrolinio dydžio, išsaugoto atmintyje iki tikrinimo. | 90308190 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 90 skirsnio 3 pastabą bei KN kodų 9030, 903081 ir 90308190 tekstus. Taip pat žr. Kombinuotosios nomenklatūros subpozicijos 90308190 aiškinamąsias pastabas. | --------------------------------------------------